Liste over verdens største vannkraftverk

**Liste over verdens største vannkraftverk** er en liste som rangerer 1&nbsp;084 vannkraftverk i alle verdens land etter deres installerte produksjonskapasitet, målt i megawatt (MW). Alle 438 kraftverk med en kapasitet på mer enn 600 MW tas med på denne listen, hvorav 383 antas å være satt i drift. Det er også oppgitt 635 kraftverk med mindre enn 600 MW effekt, hvorav 641 antas å være i drift. Nedenfor gjengis både eksisterende vannkraftverk og verk som er under bygging, mens planlagte verk ikke tas med. Det er trolig flere enn 50&nbsp;000 vannkraftverk i verden, men de fleste meget små og det er neppe særlig fler enn 1&nbsp;000 kraftverk over 100 MW. Det totale antall *[[demning]]er* i 2004 var 47&nbsp;500, hvorav 26&nbsp;278 lå i Kina. Men langt fra alle demningene genererer elektrisk kraft, de fleste kinesiske gjør eksempelvis ikke det.

Verdens største vannkraftverk er De tre kløfters demning i provinsen Hubei i Kina, som ble påbegynt i desember 1994, og står ferdig med 22&nbsp;500 MW kapasitet. Nedenfor dette verket bygges Gezhouba-demningen, som foreløpig har 3&nbsp;115 MW effekt. Hele komplekset skal stå ferdig i 2011 og øke dagens produksjon på 97,9 TWh. Størst produksjon har likevel Itaipu-demningen på grensen mellom Brasil og Paraguay, i elven Paraná. Allerede i 2008 var 20 generatorer installert med kapasitet på 14&nbsp;000 MW, og produksjonen var oppe i 94,7 TWh, nesten like mye vannkraft som Norge produserer (120 TWh).

## Planlagte vannkraftverk
Vannkraft har vært bygget ut i relativt høyt tempo globalt, i perioden 1951–77 ble det anlagt 335 demninger årlig i verden, men bare 16 per år i Kina – og antallet globalt økte fra 5&nbsp;285 til 31&nbsp;388. I 2010 ble det beregnet at 900 prosjekter som er under utvikling vil øke kapasiteten med 200&nbsp;000 MW, og at det siste kalenderår ble tildelt 153 kontrakter om utbygging av 37&nbsp;200 MW.

De største planlagte vannkraftprosjekter som ennå ikke er under bygging, er fem prosjekterte verk i øvre Yangtze i Kina:

* Baihetan-demningen (14&nbsp;000 MW)
* Xiluodu-demningen (12&nbsp;600 MW)
* Wudongde-demningen (7&nbsp;400 MW) og
* Xiangjiaba-demningen (6&nbsp;400 MW)

Ytterligere åtte demninger i det øvre elveleiet (21&nbsp;250 MW) er prosjektert, og det diskuteres ytterligere åtte med effekt 8&nbsp;980 MW – de 21 verkene som planlegges kan dermed få en samlet produksjonskapasitet på 68&nbsp;630 MW dersom de realiseres, mer enn hele Norges kraftkapasitet. På den annen side er en demning i Tigersprangkløften angivelig skrinlagt etter protester.

Synlige protester vekker også Brasils planer om Belo Monte vannkraftverk, en oppdemming av en sideelv til Amasonas som vil gi kraft via tre demninger og yte 4&nbsp;000 – 10&nbsp;000 MW. Utbyggingen har (2011) fått de nødvendige godkjenninger, men protester både i Brasil, USA og andre land har medført en utsettelse av utbyggingen. Derimot er byggingen av den omstridte Garabi-Roncador-demningen på grensen mellom Brasil og Argentina i gang siden 2011, med en planlagt effekt på 2 600 MW og årlig kraftproduksjon på 8,5 TWh.

Et planlagt verk i India, kalt Øvre Siang vannkraftverk, er prosjektert med en effekt på 12&nbsp;000 MW, mens et hittil ikke igangsatt prosjekt i Nepal, kalt Chisapani-demningen, planlegges utbygget med mellom 3&nbsp;600 og 10&nbsp;800 MW produksjonskapasitet. Det indisk-nepalske Pancheshwar-prosjektet kan bli på mer enn 10&nbsp;000 MW med en inntil 315 m høy demning. Andre store prosjekter som skal igangsettes og allerede er under bygging, omfatter Turukhansk-demningen i Nedre Tunguska (Russland), Rogun-demningen i Tadsjikistan (3&nbsp;600 MW), Kambar-Ata-1 i Kirgisistan 1&nbsp;860 MW), samt flere kinesiske kraftverk i øvre Mekong. Den urealiserte Kalabagh-demningen (3&nbsp;600 MW) i Pakistan har inntil videre blitt skrinlagt av politiske årsaker. Pakistan har akutt kraftmangel, men makter ikke å igangsette større prosjekter.

Mer framgang har det vært i planene for å demme opp Mekong-elva i Laos og Kambodsja, som begge prosjekterer kraftverk på om lag 2&nbsp;500 MW, samt Karuma-demningen i Uganda 150&nbsp;km nedenfor Victoriasjøen, som nå skal prosjekteres for 700 MW ytelse, potensielt 2/3 av landets totalproduksjon. Den kinesiske Nimengbeila-utbyggingen på grensen mellom Nigeria og Kamerun på 2&nbsp;600 MW har vært foreløpig lagt på is, i likhet med andre kinesiske vannkraftprosjekter i Afrika.

## Fordeling på verdensdeler
Lista nedenfor omfatter samtlige igangsatte 383 vannkraftverk som har en ytelse over 600 MW, og et utvalg mindre kraftverk. Det er i alt 219 vannkraftverk over 1&nbsp;000 MW i drift, og av disse er bare åtte kraftverk afrikanske og kun ett ligger i Oseania. Fordelingen av antall kraftverk i drift i de ulike størrelsesklassene er: 219 kraftverk over 1&nbsp;000 MW, ytterligere 161 igangsatte kraftverk over 600 MW (totalt 379), og ytterligere 121 igangsatte kraftverk over 400 MW (totalt 498).

Fordelingen av igangsatte kraftverk med produksjonskapasitet over 1&nbsp;000 MW mellom kontinentene og de fremste vannkraftlandene er slik i 2010:

* **Verden** – 219
* Asia – 94
* Nord-Amerika – 44
* Sør-Amerika – 41
* Europa – 31
* Afrika – 8
* Oseania – 1 
* *[[Folkerepublikken Kina|Kina]] – 42*
* *[[Brasil]] – 26*
* *[[USA]] – 21*
* *[[Canada]] – 20*
* *[[Russland]] – 16*
* *[[Japan]] – 13*
* *[[Argentina]] – 7*
* *[[India]] – 6*
* *[[Iran]] – 6*
* *[[Tyrkia]] – 4*
* *[[Ukraina]] – 3*
* *[[Pakistan]] – 3*
* * [[Mexico]] – 3*
* *[[Venezuela]] – 3*
* *[[Colombia]] – 3*
* *[[Paraguay]] – 3*
* *[[Sør-Afrika]] – 2*
* *[[Norge]] – 2*

Fargekodene i tabellen nedenfor bidrar til å sortere vannkraftverkene etter verdensdel.

## Verdens største vannkraftverk
Tabellen nedenfor gjengir og rangerer alle verdens vannkraftverk med en produksjonskapasitet over 600 MW. I tillegg er en rekke mindre kraftverk tatt med for å vise vannkraftpotensialet i land og delstater som har mindre kraftige anlegg, særlig land i Afrika, Europa, USA, Latin-Amerika og Indonesia. Alle vannkraftverk over 200 MW er tatt med i Canada, Brasil, Colombia, Chile og Mellom-Amerika, alle over 125 MW i Afrika, Balkan, Tyskland og USA, og alle over 100 MW i Norden. Det mangler antakelig noen kraftverk mellom 400 og 600 MW for Kina og India.

Navn i *kursiv* angir anlegg som ennå ikke er ferdigbygd. Typiske elvekraftverk som er tilkoblet én enkelt demning oppføres gjerne i artikkelen om demningen, mens pumpekraftverk, bølgekraftverk og andre verk som nytter færre eller flere enn én demning, har selvstendig oppføring som kraftverk, tidvis med egne artikler for demningene, særlig dersom demningene støtter flere kraftverk.

Eksisterende kraftverk er rangert, mens anlegg under bygging er nummerert (første kolonne) men ikke rangert (andre kolonne).
Kraftverk med mindre enn 600 MW produksjonskapasitet er verken nummerert eller rangert, fordi denne gruppen ikke er komplett.

Fargekodene som brukes for kontinentene er:

*Ved å trykke på firkanten ved siden av ordet «Land» i femte kolonne fra venstre får man en oversikt over vannkraftverk per land.*

## Se også
* Vannkraftverk
* Pumpekraftverk
* Liste over verdens lengste elver
* Liste over vannkraftverk i Norge
* Liste over verdens største kjernekraftverk
* Liste over verdens største varmekraftverk
* Liste over verdens største kullkraftverk
* Liste over verdens største olje- og gasskraftverk

## Referanser




## Eksterne lenker
* National Energy Grid Library – Global Energy Network Institute.
* IndustCards – Power plants around the World. Besøkt 12. august 2010.
* The world's pumped storage plants – HighBean. Besøkt 11. september 2010.
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
* Info Please – «World's Largest Dams».
* Info Please – «World's Largest Hydroelectric Plants».
* Info Please – «World's Highest Dams».
* Hydroelectricity  – World Lingo.
* China Dam  – «China Major Hydro Power Station Reservoir and Dam List».
* Guinness AEF «Chinese Hydro» (s 7) – Carbon International. Besøkt 27. august 2010.
* ''Electricity Restructuring in China: The Elusive Quest for Competition'' – Russell Pitman og Vanessa Zhang, USAs justisdepartement, april 2008. Liste over kraftverk i Kina.
* Dam construction in China, 2006 – Chinese National Committee on Large Dams.
* Chang Mai University - «Yunnan Hydropower Expansion», liste side 20-21.
* Large-scale Hydro Power Stations in Japan – IEA Hydro. Besøkt 11. september 2010.
* Liste over alle vannkraftverk i Canada – Statistics Canada.
* Cadastro de Baragens – Liste over demninger i Brasil, CBDB (ICOLD).
* CFE Mexico – «POISE 2008-2017» – side 2-5.
* Talsperren - Liste over demninger i Østerrike. ATCOLD (ICOLD).
* Om vannenkraft – Svenskenergi.se. Besøkt 16. august 2010.
* Oversikt over svenske vannkraftverk og utbygde elver – Kuhlins AB.
* Hydropower of Ethiopia – EA CE Bulletin, 1998 / 2001.